PIB Headquarters
কোভিড-১৯ সংক্রান্ত পিআইবি’র প্রতিবেদন
নতুন দিল্লি, ৩ জুন, ২০২১
ভারতে গত ২৪ ঘণ্টায় নতুন করে আক্রান্তের সংখ্যা ১ লক্ষ ৩৪ হাজার দেশে গত সাতদিনে দৈনিক আক্রান্তের সংখ্যা ২ লক্ষের নিচে পরপর তিনদিন সুস্পষ্টভাবে আক্রান্তের সংখ্যা ২০ লক্ষের কম
ভারতে গত ২৪ ঘণ্টায় নতুন করে করোনায় আক্রান্তের সংখ্যা ১ লক্ষ ৩৪ হাজার ১৫৪। এর ফলে, পরপর সাতদিন দৈনিক আক্রান্তের সংখ্যা ২ লক্ষের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ১৭ লক্ষ ১৩ হাজার ৪১৩। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৮০,২৩২টি কমেছে, যা মোট আক্রান্তের কেবল ৬.০২ শতাংশ।
ভারতে দৈনিক ভিত্তিতে সুস্থতার সংখ্যা গত ২১ দিন দৈনিক আক্রান্তের সংখ্যার তুলনায় বেশি রয়েছে। দেশে গত ২৪ ঘণ্টায় সুস্থ হয়েছেন ২ লক্ষ ১১ হাজার ৪৯৯ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ৭৭,৩৪৫টি বেশি।
মহামারীর সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৬৩ লক্ষ ৯০ হাজার ৫৮৪ জন সুস্থ হয়েছেন। এদিকে গত ২৪ ঘণ্টায় আরোগ্যলাভ করেছেন ২ লক্ষ ১১ হাজার ৪৯৯ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯২.৭৯ শতাংশে।
দেশে গত ২৪ ঘণ্টায় ২১ লক্ষ ৫৯ হাজার ৮৭৩টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৩৫ কোটি ৩৭ লক্ষ ৮২ হাজার ৬৪৮। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ৭.৬৬ শতাংশ। অন্যদিকে, দৈনিক ভিত্তিতে আক্রান্তের হার কমে আজ হয়েছে ৬.২১ শতাংশ। এর ফলে, দৈনিক আক্রান্তের হার লাগাতার ১০ দিন ১০ শতাংশের নিচে রয়েছে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723955
কোভিড-১৯ টিকাকরণ সংক্রান্ত সর্বশেষ তথ্য
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে নিখরচায় কোভিড টিকা সরবরাহ করে আসছে। এছাড়াও, রাজ্য ও কেন্দ্রশাসিত অঞ্চলগুলি যাতে সরাসরি টিকা সংগ্রহ করতে পারে তার জন্য কেন্দ্রীয় সরকার প্রয়োজনীয় সাহায্য করছে। বর্তমান মহামারী প্রতিরোধ ও মোকাবিলায় ভারত সরকারের অন্যতম একটি সুসংবদ্ধ কৌশল হল টিকাকরণ। এছাড়াও সরকার সংক্রমণ প্রতিরোধ ও নিয়ন্ত্রণে নমুনা পরীক্ষা, আক্রান্তদের খুঁজে বের করা, তাঁদের উপযুক্ত চিকিৎসা পরিষেবা এবং কোভিড আদর্শ আচরণ মেনে চলার ওপর অগ্রাধিকার দিচ্ছে।
উল্লেখ করা যেতে পারে, কোভিড-১৯ টিকাকরণের সম্প্রসারিত ও ত্বরান্বিত তৃতীয় পর্যায়ের সূচনা হয় গত ১ মে। এই অভিযানের আওতায় কেন্দ্রীয় সরকার সেন্ট্রাল ড্রাগস ল্যাবরেটরিগুলির ছাড়পত্রের ভিত্তিতে উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা সম্পূর্ণ বিনামূল্যে রাজ্য ও কেন্দ্রশাসিত অঞ্চলগুলিতে সরবরাহ করা হয়ে থাকে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723959
কেন্দ্রীয় স্বাস্থ্য মন্ত্রক ৩০ কোটি কোভিড-১৯ টিকার ডোজ আগাম সরবরাহের জন্য হায়দ্রাবাদের মেসার্স বায়োলজিক্যাল-ই লিমিটেডের সঙ্গে কথাবার্তা চূড়ান্ত করেছে
কেন্দ্রীয় স্বাস্থ্য মন্ত্রক কোভিড-১৯ টিকার ৩০ কোটি ডোজ আগাম সরবরাহের জন্য হায়দরাবাদের টিকা উৎপাদক সংস্থা মেসার্স বায়োলজিক্যাল-ই লিমিটেডের সঙ্গে কথাবার্তা চূড়ান্ত করেছে। হায়দরাবাদের ওই সংস্থাটি আগামী আগস্ট থেকে ডিসেম্বর মাস পর্যন্ত এই টিকা উৎপাদন ও সরবরাহ করবে। টিকা সরবরাহের জন্য স্বাস্থ্য মন্ত্রক হায়দরাবাদের সংস্থাটিকে আগাম ১,৫০০ কোটি টাকা মাশুল মেটাবে।
উল্লেখ করা যেতে পারে, বায়োলজিক্যাল-ই লিমিটেডের কোভিড-১৯ টিকার বর্তমানে তৃতীয় পর্যায়ের পরীক্ষা-নিরীক্ষা চলছে। প্রথম ও দ্বিতীয় পর্যায়ে এই টিকার কার্যক্ষমতায় ইতিবাচক পরিণাম পাওয়া গেছে। বায়োজিক্যাল-ই লিমিটেড সংস্থাটির উদ্ভাবিত এই টিকায় আরবিডি প্রোটিনসমৃদ্ধ বিশেষ ধরনের উপাদান রয়েছে। আগামী কয়েক মাসের মধ্যেই এই টিকা হাতে পাওয়া যাবে।
কোভিড-১৯ টিকাকরণ সম্পর্কিত জাতীয় বিশেষজ্ঞ কমিটির পুঙ্খানুপুঙ্খ বিশ্লেষণ ও অনুমোদনের পর স্বাস্থ্য মন্ত্রকের পক্ষ থেকে বায়োলজিক্যাল-ই লিমিটেড সংস্থাকে ৩০ কোটি টিকা সরবরাহের প্রস্তাব দেওয়া হয়।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723933
জাতীয় হেল্পলাইন নম্বরগুলি সাধারণ বিনোদনমূলক চ্যানেলে প্রচারের পরামর্শ
কেন্দ্রীয় তথ্য ও সম্প্রচার মন্ত্রক সমস্ত বেসরকারি সাধারণ বিনোদনমূলক টেলিভিশন চ্যানেলে নিম্নলিখিত জাতীয় হেল্পলাইন নম্বরগুলি টিকার বা অন্য উপযুক্ত পদ্ধতিতে গুরুত্বপূর্ণ সময়-এ নিয়মিত ব্যবধানে সচেতনতা গড়ে তুলতে আরও বেশি প্রচারের জন্য আজ এক পরামর্শ জারি করেছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724075
চলতি বছরের জানুয়ারী থেকে পুণে বিমানবন্দরের মাধ্যমে সারা দেশে ১০ কোটিরও বেশি টিকা সরবরাহ করা হয়েছে
সিরাম ইনস্টিটিউটের কোভিশিল্ড টিকা সারা দেশে সরবরাহের ক্ষেত্রে হাব হিসেবে পুণে বিমানবন্দর গুরুত্বপূর্ণ ভূমিকা পালন করেছে । গত ১২-ই জানুয়ারী থেকে ২৭-শে মে পর্যন্ত ১০ কোটিরও বেশি কোভিড টিকা পুণে বিমানবন্দর থেকে বিভিন্ন বিমানের মাধ্যমে দিল্লি, কলকাতা, চেন্নাই সহ একাধিক গন্তব্যস্থলে পাঠানো হয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724079
টিকা সম্পর্কে ভুল ধারনার সমাধান করা ; ২ জুন পর্যন্ত তামিলনাড়ুকে ১ কোটিরও বেশি কোভিড টিকার ডোজ সরবরাহ করা হয়েছে
তামিলনাড়ুতে টিকার ঘাটতি রয়েছে – এবিষয়ে কয়েকটি সংবাদ মাধ্যমে প্রতিবেদন প্রকাশিত হয়েছে। এই প্রতিবেদন সম্পূর্ণ ভুল এবং এর কোন ভিত্তি নেই । ২ জুন পর্যন্ত তামিলনাড়ুকে ১ কোটিরও বেশি টিকা সরবরাহ করা হয়েছে । যার মধ্যে ৯৩.৩ লক্ষ ডোজ ব্যবহার করেছে রাজ্য সরকার । এখনও পর্যন্ত রাজ্য সরকারের হাতে ৭.২৪ লক্ষ ডোজ মজুত রয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724116
পিআইবি-র আঞ্চলিক কার্যালয় থেকে প্রাপ্ত তথ্য –
কেরালা – এপর্যন্ত মোট ৯২,২৭,৩৭০ জন টিকা দেওয়া হয়েছে । গতকাল করোনা আক্রান্ত হয়ে আরও ২১৩ জনের মৃত্যু হয়েছে । নতুন করে করোনা আক্রান্ত হয়েছেন ১৯,৬৬১ জন ।
তামিলনাড়ু – এপর্যন্ত ৯৩,৩৯,৮১৬ জনকে টিকা দেওয়া হয়েছে । বুধবার আরও ২৫ হাজার ব্যক্তি করোনা আক্রান্ত হয়েছেন । মারা গেছেন আরও ৪৮৩ জন ।
কর্নাটক – ২৪ ঘন্টায় ১৬,৩৮৭ জন নতুন করে করোনা আক্রান্ত হয়েছেন । মৃত্যু হয়েছে আরও ৪৬৩ জনের । এপর্যন্ত মোট ১,৪০,২২,৬৯০ জনকে টিকা দেওয়া হয়েছে ।
অন্ধ্রপ্রদেশ – ২৪ ঘন্টায় আরও ১২,৭৬৮ জন নতুন করে কোভিড ১৯-এ আক্রান্ত হয়েছেন । মৃত্যু হয়েছে আরও ৯৮ জনের । মোট ১,০২,২৫,৯০৪ জনকে কোভিড টিকা দেওয়া হয়েছে ।
তেলেঙ্গালা – গতকাল আরও ২,৩৮৪ জন নতুন করে কোভিড আক্রান্ত হয়েছেন । মারা গেছেন আরও ১৭ জন । রাজ্যে আরোগ্যের হার ৯৩.৭০ শতাংশ ।
অসম – বুধবার ৪,১৭৮ জন নতুন করে করোনা আক্রান্ত হয়েছেন । মারা গেছেন আরও ৬১ জন । রাজ্যে সংক্রমণের হার প্রায় ৪ শতাংশ ।
মণিপুর – গত ২৪ ঘন্টায় ৭২৯ জন নতুন করে আক্রান্ত হয়েছেন । মারা গেছেন আরও ১৪ জন ।
নাগাল্যান্ড – বুধবার ২১৮ জন নতুন করে কোভিড ১৯-এ আক্রান্ত হয়েছেন । মারা গেছেন আরও ১৪ জন ।
ত্রিপুরা – ২৪ ঘন্টায় ৫৭১ জনের দেহে করোনা সংক্রমণের নমুনা পাওয়া গেছে । মৃত্যু হয়েছে আরও ৯ জনের । এই সময়কালে সুস্থ হয়েছেন ৪৫৮ জন ।
সিকিম – গত ৫ দিনে দৈনিক সংক্রমণের সংখ্যা ৩-শোর নীচে নেমে গেছে । বুধবার নতুন করে ২৫০ জন আক্রান্ত হয়েছেন ।
মহারাষ্ট্র – যেসব শিশু করোনায় বাবা-মা-কে হারিয়েছে তাদের কল্যানার্থে ব্যাঙ্ক অ্যাকাউন্টে এককালীন ৫ লক্ষ টাকা জমা করার সিদ্ধান্ত নিয়েছে রাজ্য সরকার । রাজ্যের গ্রামীণ এলাকায় কোভিড ১৯ সংক্রমণ অনেকটাই নিয়ন্ত্রণে আনা সম্ভব হয়েছে।
গুজরাট – বুধবার ১,৩৩৩ জন নতুন করে করোনা আক্রান্ত হয়েছেন । মৃত্যু হয়েছে আরও ১৮ জনের । রাজ্যে আরোগ্যের হার ৯৫.৫৫ শতাংশ ।
রাজস্থান – রাজ্য সরকার দশম ও দ্বাদশ শ্রেনীর বোর্ড পরীক্ষা বাতিল করার সিদ্ধান্ত নিয়েছে । এপর্যন্ত মিউকরমাইকোসিস অথবা ব্ল্যাক ফাঙ্গাস-এর জেরে ৭৪ জনের মৃত্যু হয়েছে ।
মধ্যপ্রদেশ – বুধবার আরও ৯৯১ জন নতুন করে আক্রান্ত হয়েছেন । মৃত্যু হয়েছে ৪৫ জনের । একদিনে সুস্থ হয়েছেন ৪,১১৩ জন ।
ছত্তিশগড় – বুধবার ১,৭৯২ জন নতুন করে কোভিড ১৯ আক্রান্ত হয়েছেন । মৃত্যু হয়েছে আরও ৪০ জনের । রাজ্যে ৭০.৪০ লক্ষ ব্যক্তিকে কোভিড টিকার ডোজ দেওয়া হয়েছে ।
গোয়া – বুধবার ৭০৬ জন নতুন করে করোনা আক্রান্ত হয়েছেন । মারা গেছেন ২২ জন । একদিনে সুস্থ হয়েছেন ১,৭১১ জন ।
পাঞ্জাব – রাজ্যে মোট সক্রিয় রোগীর সংখ্যা ৫,৭১,৯৭০ । মোট মৃত্যু হয়েছে ১৪,৭৪৮ । ৪৫ বছরের বেশি বয়সী ২৮,৬২,৬৩৩ জনকে কোভিড টিকার প্রথম ডোজ দেওয়া হয়েছে ।
হরিয়ানা – এপর্যন্ত ৭,৫৯,০৩৯ জনের নমুনা পরীক্ষায় করোনা ধরা পড়েছে । মোট ৮৪৬১ জনের মৃত্যু হয়েছে । এপর্যন্ত ৫৮,৩১,৫১০ জনকে টিকা দেওয়া হয়েছে ।
চন্ডীগড় – রাজ্যে সক্রিয় রোগীর সংখ্যা ১,২৫১ । মোট মৃত্যু হয়েছে ৭৬১ জনের ।
CG/SS/RAB
(Visitor Counter : 142